Държавен вестник, бр. 88, 2022 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  88
ния, свързани с книги и библиотечно дело, 
размяна на визити, съвместни изследвания, 
издателски проекти.
2. Страните с цел да обменят опит насърча­
ват изпращане в Другата страна на експерти в 
областта на консервацията, опазването и рес­
таврацията на творби, ръкописи и документи.
Член 10
Страните подкрепят сътрудничеството 
между Националния филмов център на бъл­
гарското Министерство на културата и съ­
ответните ирански центрове, както следва:
а. Участие на всяка от Страните в между­
народни фестивали и други филмови прояви в 
Другата страна според условията и регламента 
на съответния фестивал или проява.
б. Обмен на кинематографска информация 
и публикации в областта на игралните филми, 
документалните филми и анимацията.
в. Проучване на възможностите от страна 
на съответните организации в областта на 
филмовата индустрия на двете страни с цел 
увеличаване на продажбите, разпространени­
ето и излъчването на филми, произведени в 
съответната страна, както и сътрудничество 
в областта на съвместното производство на 
филми, документални филми и анимация.
г. Провеждане на филмови седмици във 
всяка от двете Страни.
Член 11
Страните в периода на действие на тази 
Програма проучват възможностите за устано­
вяване на сътрудничество в следните области:
а. Обмен на студенти по мода и моден 
дизайн.
б. Организиране на изложби на национални 
и регионални носии, както и на експертни 
срещи по дизайн на национални и регионал­
ни носии.
в. Обмен на информация в областта на мо­
дата и облеклото и установяване на директни 
контакти между научни и културни центрове 
с дейност в тази сфера.
Член 12
Институтът за интелектуално развитие 
на деца и младежи на Ислямска република 
Иран заявява готовност за сътрудничество в 
следните области:
а. Представяне на центрове за култура и 
изкуства от всяка от двете Страни за бъдещ 
обмен по въпроси на децата и юношите.
б. Организиране на седмици на приятел­
ството и изложби на специализирана лите­
ратура за деца и юноши, както и обмен на 
преподаватели.
в. Организиране на изложения и състезания 
по компютърни игри.
Член 13
Страните в периода на действие на тази 
Програма проучват възможностите за сключ­
ване на споразумения за побратимяване между 
градове на двете държави с цел укрепване 
на двустранните отношения в областта на 
културата.
Раздел втори – Културно наследство, заная­
ти и туризъм
Член 14
Иранската страна заявява готовност за съ­
трудничество с българската страна в областта 
на архитектурата и изкуствата чрез предос­
тавяне на експертна помощ за реставрация 
на сгради и произведения на изкуството с 
културна значимост за Република България.
Член 15
Страните поощряват сътрудничеството 
между техните оторизирани национални ин­
ституции в областта на опазване на движи­
мото и недвижимото културно и историческо 
наследство в съответствие с националните 
им законодателства и ратифицираните от тях 
международни договори с оглед насърчаване 
обмена на специализирана информация, опит 
и експерти.
Член 16
Страните обменят информация за улесня­
ване връщането на изгубени или незаконно 
изнесени културни ценности от двете държави 
в рамките на действащите законодателства във 
всяка от Страните и в съответствие с ратифи­
цираните от тях международни споразумения.
Член 17
Страните се споразумяват за следното в 
областта на сътрудничеството в туризма:
а. Въз основа на Изпълнителна програ­
ма между Министерството на туризма на 
Република България и Министерството на 
културното наследство, туризма и занаятите 
на Ислямска република Иран за сътрудни­
чество в областта на туризма за периода 
2021 – 2024 г., подписана в София и Техеран 
на 19 юли 2021 г., Страните призовават за 
учредяване и активизиране на дейността на 
съвместната техническа комисия по туризъм.
б. Страните обменят информация за на­
ционалните туристически форуми, изложения 
и конференции и насърчават публичния и 
частния сектор за участие.
Раздел трети – Образование и наука
Член 18
Страните в периода на действие на тази 
Програма обменят информация, опит, книги, 
публикации и резултати от изследвания в 
областта на науката, технологиите и обра­
зованието.